Ryan Crouser
Ryan Crouser (født 18. december 1992) er en amerikansk kuglestøder og diskoskaster. Han er verdensrekordholder i kuglestød både indendørs og udendørs:  Ved et kvalifikationsstævne til de olympiske lege den 18. juni 2021 stødte han 23,37 m og slog dermed Randy Barnes' rekord på 23,12 m, som havde stået i 31 år. I starten af samme år, den 24. januar 2021, stødte Ryan Crouser 22,82 m ved et indendørs atletikstævne, som var ny indendørs verdensrekord. Den tidligere verdens indendørs rekord på 22,66 m blev sat af Randy Barnes i 1989.

Ryan Crouser er den regerende olympiske mester. Han vandt guldmedaljen i kuglestød ved OL i Rio de Janeiro 2016 hvor han med 22,52 m satte olympisk rekord. Han forsvarede den olympiske titel ved OL i Tokyo 2020 og forbedrede den olympiske rekord til 23,30 m.

Ved afslutningen af 2020 havde Ryan Crouser i konkurrence stødt over 22 meter mere end 100 gange i sin karriere.

I 2020 blev han udnævnt til finalist for Årets Atlet af World Athletics, som er det internationale styrelsesorgan for atletik.

Referencer

Eksterne henvisninger 
 

Kuglestødere fra USA
Diskoskastere fra USA
Olympiske mestre fra USA
Atleter ved sommer-OL 2016
Atleter ved sommer-OL 2020
Medaljevindere ved sommer-OL 2020
Medaljevindere ved sommer-OL 2016
Artikler med sportshenvisninger fra Wikidata
Deltagere for USA ved sommer-OL 2020